open-index/open-wikipedia-markdown huggingface dataset:
আইভি রহমান

**আইভি রহমান** (৭ জুলাই ১৯৩৬ - ২৪ আগস্ট ২০০৪) বাংলাদেশের একজন রাজনীতিবিদ ও সমাজকর্মী ছিলেন। তার পুরো নাম *জেবুন্নাহার আইভি*। তিনি বাংলাদেশ আওয়ামী লীগের একজন সক্রিয় সদস্য ছিলেন। মুক্তিযুদ্ধ এবং সমাজসেবায় অনন্য ও গৌরবোজ্জ্বল ভূমিকা রাখার জন্য তিনি স্বাধীনতা দিবস পুরস্কার লাভ করেন।

## ব্যক্তিগত জীবন
আইভি রহমান ১৯৩৪ সালের ৭ জুলাই কিশোরগঞ্জ জেলার ভৈরব থানার চন্ডিবের গ্রামে জন্মগ্রহণ করেন। আট বোন ও চার ভাইয়ের মধ্যে তার অবস্থান ছিল পঞ্চম। তার বাবা জালাল উদ্দিন আহমেদ ঢাকা কলেজের অধ্যক্ষ ছিলেন। মা হাসিনা বেগম গৃহিণী ছিলেন। তার প্রাথমিক শিক্ষা জীবন ভৈরব থানার অন্তর্গত একটি বিদ্যালয়ে সম্পন্ন হয়। পরবর্তীতে তিনি ঢাকা বিশ্ববিদ্যালয় থেকে বাংলায় বি.এ (অনার্স) ডিগ্রী লাভ করেন৷

প্রয়াত রাষ্ট্রপতি ও বিশিষ্ট রাজনীতিবিদ জিল্লুর রহমান তাকে ১৯৫৮ সালের ২৭ জুন তারিখে নবম শ্রেণীতে অধ্যয়নকালীন সময়ে বিয়ে করেন। পারিবারিক জীবনে ১ পুত্র নাজমুল হাসান পাপন সাবেক সংসদ সদস্য ও ২ কন্যা সন্তান - তানিয়া ও ময়না'র মা ছিলেন তিনি৷

## কর্মজীবন
তিনি ঢাকা বিশ্ববিদ্যালয়ে অধ্যয়নরত অবস্থায় শেখ মুজিবুর রহমানের নীতি ও আদর্শে উদ্বুদ্ধ হয়ে গণতন্ত্রের সংগ্রামে আত্মনিয়োগ করেন৷ ১৯৭১ সালে বাংলাদেশের স্বাধীনতা যুদ্ধ শুরু হলে ভারতে অস্ত্র চালনা এবং প্রাথমিক চিকিৎসা সহায়তা প্রশিক্ষণ গ্রহণ করেন। এছাড়া তিনি জয়বাংলা রেডিওতে নিয়মিত কথিকা পাঠ করতেন৷ ১৯৬৯ সালে মহিলা আওয়ামী লীগের প্রতিষ্ঠাতা সাংগঠনিক সম্পাদকের দায়িত্ব পালন করেন।

১৯৭৮ সালে বাংলাদেশ আওয়ামী লীগের কেন্দ্রীয় কার্যনির্বাহীর কমিটির মহিলা বিষয়ক সম্পাদক নির্বাচিত হন। ১৯৮০ সালে বাংলাদেশ মহিলা আওয়ামীলীগের সভাপতি হিসেবে দায়িত্ব গ্রহণ করেন। ২০০২ সাল পর্যন্ত তিনি এ পদে আসীন ছিলেন। এরপর বাংলাদেশ আওয়ামী লীগের কার্যনির্বাহী কমিটির মহিলা বিষয়ক সম্পাদকের দায়িত্ব নেন। বাংলাদেশ মহিলা সমিতি পুণঃগঠনে তিনি অগ্রণী ভূমিকা পালন করেন।

মৃত্যু-পূর্ব পর্যন্ত তিনি এ সমিতির সভানেত্রী ও জাতীয় অন্ধ কল্যাণ সমিতির সাধারণ সম্পাদকের দায়িত্ব পালন করেন। ১৯৯৬ থেকে ২০০১ সাল পর্যন্ত তিনি একাধারে মহিলা সংস্থা ও জাতীয় মহিলা সমিতির সভানেত্রী ছিলেন।

250px|ডান|থাম্ব|২০২০ সালের সংগৃহীত শহীদ আইভি রহমান পৌর ষ্টেডিয়ামের সম্মুখচিত্র

## সম্মাননা
মুক্তিযুদ্ধ এবং সমাজসেবার ক্ষেত্রে অনন্য ও গৌরবোজ্জ্বল ভূমিকা রাখার জন্য আইভি রহমানকে স্বাধীনতা দিবস পুরস্কার-২০০৯ (মরণোত্তর) প্রদান করা হয়। জিল্লুর রহমান মহিলা কলেজের নির্মাণাধীন ছাত্রীনিবাস, ঢাকা-সিলেট মহাসড়কে তোরণ ও নামফলক তার নামে নামাঙ্কিত হয়েছে। তার সম্মানার্থে ভৈরব-কিশোরগঞ্জ মহাসড়কে ভৈরব স্টেডিয়ামের নাম পরিবর্তন করে শহীদ আইভি রহমান পৌর ষ্টেডিয়াম রাখা হয়। বাংলাদেশের প্রথম সাঁতার ক্রীড়া আয়োজন সুইমিংপুলের নামে তার নামে নামকরণ করা হয়।

## মৃত্যু
তিনি ২০০৪ সালের ২১ আগস্ট ঢাকার বঙ্গবন্ধু এভিনিউতে বাংলাদেশ আওয়ামী লীগের জনসভায় এক ভয়াবহ গ্রেনেড হামলায় গুরুতর আহত হন। অতঃপর ২৪ আগস্ট রাত ২টায় চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাঙালি সমাজসেবক
বিষয়শ্রেণী:বাংলাদেশী সমাজকর্মী
বিষয়শ্রেণী:সমাজসেবায় স্বাধীনতা পুরস্কার বিজয়ী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:বনানী কবরস্থানে সমাধিস্থ
বিষয়শ্রেণী:গুপ্তহত্যার শিকার বাংলাদেশী রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ পরিবার
বিষয়শ্রেণী:২০০৪-এ গুপ্তহত্যার শিকার রাজনীতিবিদ
বিষয়শ্রেণী:২০০৪-এ বাংলাদেশে খুন
বিষয়শ্রেণী:২০০০-এর দশকে গুপ্তহত্যার শিকার এশীয় রাজনীতিবিদ
কাওরান বাজার

**কাওরান বাজার** বা **কারওয়ান বাজার** বাংলাদেশের রাজধানী ঢাকার কেন্দ্রীয় পাইকারী ও খুচরা বাজার।

## নামকরণের ইতিহাস
১৭শ শতাব্দী থেকেই এখানে বাজার ছিল। ১৮শ শতাব্দীর শেষের দিকে কারওয়ান সিং নামের একজন মারওয়াড়ী ব্যবসায়ী এখানে প্রথম মার্কেট খোলেন। তার নামেই এই বাজারের নামকরণ হয়েছে।

অন্যমতে, শূরী বংশের প্রতিষ্ঠাতা ও ভারতবর্ষের সম্রাট শেরশাহ শূরী (১৫৩৮-১৫৪৫) সুলতানি বাংলার রাজধানী সোনারগাঁও থেকে পাঞ্জাবের মুলতান পর্যন্ত ৪ হাজার ৮০০ কিলোমিটার দীর্ঘ ‘সড়ক-ই-আযম’ নির্মাণ করেন, যা বর্তমানে গ্র্যান্ড ট্রাঙ্ক রোড নামে পরিচিত। তিনিই প্রথম ঘোড়ার মাধ্যমে ডাকের ব্যবস্থা করেছিলেন। দ্রুত সংবাদ আদান-প্রদান, পথচারীদের নিরাপত্তা, রাত্রিযাপন, সংবাদবাহকের ঘোড়া বদল ইত্যাদি কারণে এই সড়কে নির্দিষ্ট দূরত্বে তার প্রশাসন নিরাপত্তাচৌকি ও সরাইখানা স্থাপন করেছিল। ইতিহাস বলে, সড়ক-ই-আযম কারওয়ান বাজারের পাশ দিয়ে অথবা কোনো সংযোগ সড়কের মাধ্যমে এই বাজারের সঙ্গে সংযুক্ত ছিল। ঠিক তেমনি এখানেও একটি সরাইখানা ছিল, যার ফারসি শব্দ *ক্যারাভাঁ* ()। ‘ক্যারাভাঁ’ বা ‘ক্যারাভেন’ থেকেই “ক্যারভাঁন বাজার,” থেকে কালের পরিক্রমায় এই স্থানের নামকরণ হয়েছে এখনকার “কারওয়ান বাজার”।

## বাজারের অবস্থান
কারওয়ান বাজার ঢাকা শহরের সবচেয়ে বড় পাইকারী বাজার। ২০০২ সালের হিসাব অনুযায়ী এই বাজারে ১২৫৫টি দোকান আছে এবং তন্মধ্যে ৫৫টির মালিক ঢাকা সিটি কর্পোরেশন।

এই বাজারের সবচেয়ে বড় বৈশিষ্ট্য হচ্ছে এখানে প্রতিটা সবজি এবং ফলের জন্য আলাদা আলাদা নির্ধারিত আড়ৎ রয়েছে।
রয়েছে মাছ এর বিশাল পাইকারি বাজার। এছাড়াও রয়েছে নির্ধারিত কামারপট্টি। রয়েছে ইলেক্ট্রিক ও ইলেকট্রনিকস মার্কেট। এছাড়াও রয়েছে হার্ডওয়্যার ও স্যানিটারি মার্কেট। রয়েছে মুরগির আড়ৎ। জুতা ও জামা কাপড়ের বিশাল মার্কেট। রয়েছে মধ্যবিত্ত ও নিম্নবিত্তের জন্য খোলা বাজার।
ফলের আড়ৎ এর সবচেয়ে বড় বৈশিষ্ট্য হলো এখানে যাবতীয় সকল দেশীয় ফল সবসময় পাওয়া যায়।

যেসকল আড়ৎ গুলো সবচাইতে নামকরা ও জনপ্রিয় তাদের মধ্যে অন্যতম হচ্ছে মেঘনা ফার্ম, স্বদেশ ফার্ম, সোনার বাংলা বাণিজ্যালয়, আমেনা ট্রেডার্স, কিরন ট্রেডার্স, শাহ আলী ফার্ম।

## বাণিজ্যিক প্রতিষ্ঠান
[ডান|থাম্ব|[সার্ক ফোয়ারা]]
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। দৈনিক *[[প্রথম আলো]], [[দ্য ডেইলি স্টার (বাংলাদেশ)|দ্য ডেইলি স্টার]], [[দি ইন্ডিপেন্ডেন্ট]]* এবং আরও অনেক খবরের কাগজের প্রধান অফিস কাওরান বাজারে অবস্থিত। এছাড়াও একুশে টেলিভিশন, এনটিভি, এটিএন বাংলা, এটিএন নিউজ, বাংলাভিশন, আরটিভি টেলিভিশনের প্রধান কার্যালয় এবং স্টুডিও কাওরান বাজারে অবস্থিত।

## তথ্যসূত্র

বিষয়শ্রেণী:ঢাকার পাড়া
বিষয়শ্রেণী:ঢাকার অর্থনীতি
বিষয়শ্রেণী:বাংলাদেশের হাটবাজার
মোহাম্মদ কিবরিয়া

**মোহাম্মদ কিবরিয়া** (১ জানুয়ারি ১৯২৯ - ৭ জুন ২০১১) হলেন বাংলাদেশের আধুনিক চিত্রকলা আন্দোলনের অন্যতম পথিকৃৎ শিল্পী। তিনি মাটি, মা আর মানুষের অসাধারণ সব ছবি এঁকে গেছেন সারাটা জীবন। ২০০৮ সালে তাকে ঢাকা বিশ্ববিদ্যালয়ের চারুকলা অনুষদের প্রফেসর ইমেরিটাস হিসেবে মনোনীত করা হয়।

## জন্ম
তিনি ১৯২৯ সালের ১ জানুয়ারি ভারতের পশ্চিমবঙ্গের বীরভূমে জন্মগ্রহণ করেন। তার পিতার নাম *মোহাম্মদ রফিক* এবং মাতার নাম *সায়েরা বেগম*। তার বড় ভাইয়ের নাম *মোহাম্মদ আরিফ*।

## শিক্ষা জীবন
## ১৯৫০ সালে তিনি [[কলকাতা সরকারি আর্ট ইনস্টিটিউট]] থেকে চারুকলায় স্নাতক পর্যায়ের শিক্ষা সমাপ্ত করেন। ১৯৫১ সালে [[ঢাকা|ঢাকায়]] এসে [[নওয়াবপুর সরকারি উচ্চবিদ্যালয়|নওয়াবপুর সরকারি উচ্চবিদ্যালয়ে]] চারুকলার শিক্ষক হিসেবে পড়াতে শুরু করেন তিনি। ১৯৫৪ সালে শিক্ষক হিসেবে যোগ দিয়েছিলেন [[জয়নুল আবেদীন|জয়নুল আবেদীনের]] গড়া [[ঢাকা আর্ট কলেজে]] (চারুকলা)। [[জাপান]] সরকারের বৃত্তি নিয়ে চলে গিয়েছিলেন জাপানের [[টোকিও|টোকিওতে]], চিত্রকলায় উচ্চ ডিগ্রী নেবার জন্য। ১৯৫৯ থেকে ১৯৬২ সাল পর্যন্ত সেখানেই ছিলেন। ১৯৮৭ সালে তিনি অধ্যাপক হোলেন, সে-বছরই গ্রহণ করলেন অবসরও।
## পুরস্কার এবং সম্মাননা
১৯৫৭ সালে ঢাকায় আয়োজিত জাতীয় চারুকলা প্রদর্শনীতে পেয়েছিলেন তার প্রথম পুরস্কার। ১৯৫৯ সালে টোকিওতে অনুষ্ঠিত প্রথম তরুণ শিল্পী প্রদর্শনীতে জুটেছিলো ‘স্টারলেম’ পুরস্কার। ১৯৬০ সালে সর্বজাপান প্রিন্ট প্রদর্শনীতেও একটা পুরস্কার এসেছিলো তার নামে। ১৯৬৯ সালে পেয়েছিলেন পাকিস্তানের প্রেসিডেন্ট প্রাইড অফ পারফরম্যান্স পদকও। এছাড়া তিনি একুশে পদক, স্বাধীনতা দিবস পুরস্কার, জাপানের সংস্কৃতিমন্ত্রীর পুরস্কারসহ বহু পুরস্কার লাভ করেন। তিনি ১৯৮৩ সালে একুশে পদক পান ।

## প্রদর্শনী
তার ছবির প্রদর্শনী হয়েছে অনেক অনেকবার। সবচেয়ে স্মরণীয় একক প্রদর্শনীগুলো হয়েছিলো ১৯৬০ সালে টোকিওর গ্যালারি ইয়োসিদোতে, ১৯৬৩ সালে বিজুতসু শিপ্পানায়, ২০টি ছবি নিয়ে ১৯৭৯ সালে দিল্লিতে দক্ষিণ এশীয় সাংস্কৃতিক উৎসবে বিশেষ প্রদর্শনী এবং ঢাকায় বেঙ্গল ফাউন্ডেশনে ২০০০ সালে। একক প্রদর্শনী হোয়েছে জাপানের মারুচিনি ও যুগোস্লাভিয়ার দ্যে যোশেফ ব্রজ টিটো গ্যালারিতেও। যুক্তরাষ্ট্র, লাহোর, করাচি, কলকাতা, জাপানসহ অনেক যৌথ প্রদর্শনীতেও গেছে তার ছবি।

## মৃত্যু
মোহাম্মদ কিবরিয়া ৭ই জুন ২০১১ সালে সকাল সাড়ে ৭টায় রাজধানীর একটি হাসপাতালে মৃত্যুবরণ করেছেন। মুত্যুকালে তার বয়স হয়েছিল ৮২ বছর।

## তথ্যসূত্র

## বহিঃসংযোগ

বিষয়শ্রেণী:১৯২৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:বীরভূম জেলার ব্যক্তি
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:বাংলাদেশী চিত্রশিল্পী
বিষয়শ্রেণী:একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
অমূলক ভীতির তালিকা

**অমূলক ভীতি**, **অকারণ ভীতি** বা ফোবিয়া বলতে কোনও বস্তু বা স্থান সম্পর্কে স্থায়ী/দীর্ঘস্থায়ী ভয় হিসেবে বর্ণনা করা হয়। এর ফলে ভুক্তভোগী বহুক্ষণ ধরে বাস্তবে রূপ নেবে ধারণা করে এর থেকে দূরে থাকে বা মানসিক চাপে থাকে এবং চিন্তার কথা কোনো কোনো সময় তা মারাত্মকও হয়। ভয় মনের অবচেতন স্তরের একটি বিশেষ মানসিক অবস্থা, যার নির্দিষ্টতা আছে কিন্তু ভয় যখন নির্দিষ্টতা অতিক্রম করে, একে ভয়রোগ, ভীতিরোগ বা ফোবিয়া বলে।। অতি-পরিচিত কিছু অমূলক ভীতি হল অন্ধকারে থাকার ভয়, নির্দিষ্ট প্রাণীর ভয় (তেলাপোকা, সাপ, কেঁচো, জোঁক), অতিপ্রাকৃত বা অলৌকিক ব্যাপারে ভয়, কোনো নির্দিষ্ট স্থানের ভয়, ইত্যাদি।

নিচের তালিকায় বিভিন্ন ধরের অমূলক ভীতি সন্নিবিষ্ট করা হয়েছে। অনেক অমূলক ভীতির কথা বিভিন্ন ওয়েবসাইটে দেয়া আছে। কিছু কিছু মনোরোগ সাইট আছে যেগুলিতে এগুলোকে শ্রেণীবদ্ধ করে বিন্যস্ত করা হয়েছে, কিছু কিছুতে বিশদ বর্ণনা করা আছে প্রত্যেকটির। এই তালিকাটিতে বিশদ বর্ণনার বদলে নাম ও সংক্ষিপ্ত সংজ্ঞা যোগ করা হয়েছে।

## মনস্তাত্ত্বিক অমূলক ভীতি
অনেক ক্ষেত্রে বিশেষজ্ঞরা অমূলক ভীতি কথাটি এড়িয়ে আরও বিশদভাবে ব্যাখ্যা করেন। যেমন: ব্যক্তিত্ব ব্যাধি, উদ্বেগজনিত ব্যধি, ইত্যাদি।

*এই তালিকাটি অসম্পূর্ণ রয়েছে। আপনি এটি সম্প্রসারিত করে সাহায্য করতে পারেন।*

## সাংস্কৃতিক কুসংস্কার এবং বৈষম্য

## জাতিগত কুসংস্কার এবং বৈষম্য
মার্কিন-বিদ্বেষ(আমেরিকানফোবিয়া), ইউরোপ-বিদ্বেষ (ইউরোফোবিয়া), ফ্রান্স-বিদ্বেষ, স্পেন-বিদ্বেষ এবং ভারত-বিদ্বেষ (ইন্দোফোবিয়ার) মতো নির্দিষ্ট জাতি-বিদ্বেষী বা গণতন্ত্র-বিরোধী মনোভাবকে বোঝায় এমন মুদ্রার শব্দটি ব্যবহৃত হয়েছে প্রত্যয়- *ফোবিয়া* । প্রায়শই "অ্যান্টি-" উপসর্গটির একটি প্রতিশব্দ ইতোমধ্যে বিদ্যমান (যেমন, পোলোনোফোবিয়া বনাম অ্যান্টি- পোলোনিজম)। খ্রিস্টানফোবিয়া এবং ইসলামফোবিয়ার মতো পদে ধর্মবিরোধী অনুভূতি প্রকাশ করা হয়।

## রোগ বা অসুস্থতা

## সাংস্কৃতিক ঘটনা

## প্রাকৃতিক বিজ্ঞানের ''ফোবিয়া''
প্রাকৃতিক বিজ্ঞানগুলিতে, শব্দ প্রত্যয়- *ফোবিয়া/-ফোবিক শব্দগুলি* সাধারণত কোন বস্তুর সাথে অন্য কোন বস্তু এড়ানো এবং বর্জনের প্রবণতা হিসেবে কাজ করে। প্রতিশব্দগুলির জন্য, এখানে দেখুন

## তথ্যসূত্র

বিষয়শ্রেণী:অমূলক ভীতি
বিষয়শ্রেণী:মনোস্তত্ত্ব
পোর্তু

**পোর্তু** (), যা স্থানীয় পর্তুগিজ ভাষায় **ওপোর্তু** নামেও পরিচিত, পর্তুগালের দ্বিতীয় বৃহত্তম শহর, এবং আইবেরীয় উপদ্বীপের অন্যতম প্রধান গ্রামীণ অঞ্চল। এর প্রশাসনিক আয়তন ৪১.৬৬ বর্গ কিলোমিটার বা ১৬ বর্গ মাইল, এবং জনসংখ্যা প্রায় ২ লক্ষ ২০ হাজার। পোর্তুর গ্রামীণ অঞ্চলের (যা এর প্রশাসনিক সীমাকে ছাড়িয়ে গেছে) জনসংখ্যা প্রায় ১১ লক্ষ, এবং এর আয়তন হচ্ছে , যা একে পর্তুগালের দ্বিতীয় বৃহত্তম গ্রামীণ অঞ্চলে পরিণত করেছে। পোর্তু মেট্রোপলিটান এলাকায় প্রায় ১৩ লক্ষ মানুষ বাস করে এবং গ্লোবালাইজেশন অ্যান্ড ওয়ার্ল্ড সিটিজ স্টাডিস গ্রুপ অনুযায়ী এটি গামা-শ্রেণীর একটি গ্লোবাল শহর হিসেবে পরিগণিত হয়েছে। এটি আইবেরীয় উপদ্বীপের চারটি গামা শহরের একটি। অপর তিনটি শহর হচ্ছে, মাদ্রিদ, লিসবন, এবং বার্সেলোনা।

পোর্তু শহর পর্তুগালের উত্তরে দোরু নদীর মোহনায় অবস্থিত। পোর্তু ইউরোপের অন্যতম প্রাচীন একটি শহর, এবং ১৯৯৬ সালে এটি ইউনেস্কো কর্তৃক একটি বিশ্ব ঐতিহ্যবাহী স্থান হিসেবে স্বীকৃতি লাভ করে। বেশ কয়েক শতক আগে এই শহরটি প্রতিষ্ঠিত হয়েছিলো। পূর্বে এটি ছিলো তৎকালীন রোমান সাম্রাজ্যের অংশ, এবং তখন এর নাম ছিলো ‘*পোর্তুস ক্যাল*’। ধারণা করা হয় এই নামটি থেকেই পরবর্তীকালে অনুবাদ ও উচ্চারণগত বিবর্তনের মাধ্যমে ‘পর্তুগাল’ শব্দটির আবির্ভাব। পর্তুগিজ ভাষায় ‘পোর্তু’ শব্দটি লেখার ক্ষেত্রে বিশিষ্ট নির্দেশকপদ যোগের দ্বারা *o Porto* ("বন্দরটি") আকারে সুনির্দিষ্টি করে লেখা হয়। যার উচ্চারণ অনেকটা ‘ওপোর্তু’-এর মতো। এর ফলশ্রুতিতে সৃষ্ট উচ্চারণের কারণে আধুনিক সাহিত্যের অনেক ভাষাভাষীর মানুষেরা এটিকে ওপোর্তু নামে জানেন।

পর্তুগালের অন্যতম বিখ্যাত একটি রপ্তানি পণ্য, পোর্ট দ্রাক্ষাসুরার নাম পোর্তু-র নামে নামকরণ করা হয়েছে। কারণ আজকের পোর্তু মহানগরী ও ভিলা নোভা দি গায়ার মদের কুঠুরিগুলো ছিলো এ অঞ্চলের মদ তৈরি ও রপ্তানির মূল কেন্দ্র। বর্তমানেও পোর্তুর অন্যতম প্রধান রপ্তানি পণ্যটি হচ্ছে এই পোর্ট দ্রাক্ষাসুরা।

## তথ্যসূত্র

## বহিঃসংযোগ

*  পোর্তু শহরের কাউন্সিলের সরকারি ওয়েবসাইট

বিষয়শ্রেণী:পর্তুগালের শহর
বিষয়শ্রেণী:ইউরোপের শহর
বিষয়শ্রেণী:পর্তুগালের বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
আম্মিত

[থাম্ব|ডান|500px|একজন মানুষের হৃদয়কে তুলনা করছে [মাআত সাথে আর মাআত বসে দেখছে।]]
প্রাচীন মিশরীয় ধর্মে, **আম্মিত** () হল একটি মহিলা দানব যার দেহ গঠিত হয়েছে সিংহ, জলহস্তী এবং কুমিরের অংশ দিয়ে। প্রাচীন মিশরীদের জানা মতে এই তিনটি ছিল বৃহত্তম প্রাণী যারা "মানুষ ভক্ষণ" করে। এটি হল অন্ত্যোষ্টিক্রিয়ার দেবতা, তার নামের উপাদি গুলো হল "মৃতদের দেহ ভক্ষক"; "অন্তরের ভক্ষক" এবং "মৃত্যুর মহান"।

আম্মিত মিশরীয় পাতালে, দুয়াতের বিচারের মানদন্ডর নিকট বসবাস করে। দুই সত্যের ঘরে, আনুবিস একজন মানুষের হৃদয়কে তুলনা করে মাআত সাথে। মাআত হল সত্যের দেবী, যাকে কখনও কখনও প্রতীকীরূপে অঙ্কন করা হতো উটপাখির পালকের মত। যদি হৃদয় ঘাঁটি হিসেবে বিচার না হতো, তখন আম্মিত তাকে খেয়ে ফেলত এবং তাকে ওসাইরিস ও অমরত্বের দিকে যাত্রায় অনুমতি দেওয়া হতো না। একবার আম্মিত হৃদয়কে খেয়ে ফেললে, বিশ্বাস করা হয় যে আত্মা সবসময় অস্থির হয়ে যায়, একে বলা হয় "দ্বিতীয়বার মৃত্যু"। আম্মিতকে কখনও কখনও অগ্নির হ্রদেও দাঁড়েতে বলা হতো। কিছু ঐতিহ্যে, অযোগ্য হৃদয়গুলোকে মেরে ফেলার জন্য অগ্নিময় হ্রদে নিক্ষেপ করা হয়। কিছু পণ্ডিত বিশ্বাস করে যে আম্মিত এবং হ্রদ দুটি ধ্বংসের একই ধারণা প্রতিনিধিত্ব করে।

আম্মিততের উপাসনা হতো না এবং একে কখনও দেবী হিসেবে করা হয়নি। কিন্তু তার দেহ গঠিত করা হয়েছে সেই সব প্রাণী দ্বারা যা মিশরীয়রা ভয় করতো। তাদেরকে ভয় দেখানো হতো অস্থিরতা সাথে বেধে রাখার যদি আম্মতের নীতিনিয়ম না অনুসরণ করতো।

## আরও দেখুন
* প্রাচীন মিশরীয় ধর্ম
* বুক অফ দ্য ডেড
* মাআত
* সেখেমেত
* অগ্নির হ্রদ
* আনুবিস
* তাওয়ারেত
* দুয়াত

## তথ্যসূত্র

## বহিঃসংযোগ
* Ammit in occultopedia

বিষয়শ্রেণী:মিশরীয় দানব
বিষয়শ্রেণী:মৃতের বই
বিষয়শ্রেণী:পৌরাণিক জীব
বিষয়শ্রেণী:মিশরীয় দেবতা
বিষয়শ্রেণী:মিশরীয় দেবী
বিষয়শ্রেণী:নারী কিংবদন্তি প্রাণী
বিষয়শ্রেণী:পৌরাণিক দানব
ফসিলস্‌ (ব্যান্ড)

**ফসিলস্‌**, ১৯৯৮ খ্রিষ্টাব্দে প্রতিষ্ঠিত, পশ্চিমবঙ্গ, কলকাতাভিত্তিক একটি বাংলা রক ব্যান্ড। এই ব্যান্ডের এখনকার সদস্যরা রুপম ইসলাম (কণ্ঠশিল্পী ও গীতিকার), দীপ ঘোষ (গিটারবাদক ও কণ্ঠশিল্পী), অ্যালেন তেমজং আও (গিটারবাদক), প্রসেনজিৎ চক্রবর্তি (বেস গিটারবাদক ও কণ্ঠশিল্পী) এবং তন্ময় দাস (ড্রামসবাদক)।

## ইতিহাস
রুপম ইসলাম ১৯৯৮ সালে ব্যান্ডটি গঠন করেন। প্রথম স্টেজ শো হয় ৯ জানুয়ারি ১৯৯৯, কলকাতায়। এই শোতে দীপ ঘোষ গিটার বাজিয়েছিলেন। দীপ, ব্যান্ডটির নাম ফসিল্স রাখেন। নামটি রুপমের একটি লেখার থেকে অনুপ্রণিত, "খোড়ো আমার ফসিল, অনুভূতির মিছিল প্রতিক্রিয়াশীল কোনো বিপ্লবে"। ব্যান্ডের নাম ফসিলস হওয়ার কারণ প্রসঙ্গে রূপম বললেন, “রক গান তখন শ্রোতারা খুব একটা গ্রহণ করছিল না। তার পরও আমরা রক গান নিয়েই এগিয়েছি। আমাদের কাছে রক মিউজিককে মনে হয়েছিল আগামী প্রজন্মের গান। নানা ধরনের চাপ নিতে নিতে লিখেছিলাম খোঁড়ো আমার ফসিল, অনুভূতির মিছিল/প্রতিক্রিয়াশীল কোনো বিপ্লবে, শোনো তুমি কি আমার হবে? এখান থেকেই ফসিলস নামটা নির্বাচন করা হয়।”

## কার্যক্রম
২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে।

## সঙ্গীত সংকলন
* **ফসিল্‌স ৬ (২০১৯)**
** ঘৃণা
** হৃদয় ভাঙবার গান
** দেওয়ালি পি

* **ফসিল্‌স ৫ (২০১৭)**
** পালাও
** স্তব্ধ জীবন
** জানলা
** মৃত মানুষ

* **ফসিল্‌স ৪ (২০১৩)**
** খোড়ো আমার ফসিলস
** বাঁদর
** হাজার বিছানা
** মহাকাশ
** বাড়ি এসো
** শয়তান
** রিসোলিউশন
** স্থাবর এবং অস্থাবর
** মৃত্যু

* **ফসিল্‌স ৩ (২০০৯)**
** স্বাভাবিক খুন
** মা
** দানবের উথথান
** গুরু
** ফিরে চলো
** বিদ্রোহের পাণ্ডুলিপি
** মমি
** ভূত আর তিলোত্তমা ১
** ধ্বংস রোমন্থন
** হাসপাতালে
** মৃত্যু মৃত্যু এর পরে
** রেললাইনে মৃত্যু
** সিজিওফ্রেনিক ব্রা
** ভূত আর তিলোত্তমা ২

* **অপদার্থ (২০০৭)**
** অপদার্থ

* **মিশন এফ (২০০৬)**
** ইতস্ততা
** সততার বিলাসিতা
** মানব বোমা
** ফ্রেন্ডশিপ চাই
** বন্ধু হে
** কিছুটা সময়
** বিষাক্ত মানুষ
** একা নও
** শোনো আমরা কি সবাই
** হারি না
 
 
* **ফসিল্‌স ২ (২০০৪)**
** কেন করলে
** মানব বোমা
** ছল
** হারানো পদক
** তৃতীয় বিশ্ব
** অ্যাসিড
** ২৯ শে অক্টোবর
** বাইসাইকেল চোর
** শাস্তি
 
 
* **ফসিল্‌স (২০০২)**
** আরো একবার
** একলা ঘর
** নেমেসিস
** হাসনুহানা
** দ্যাখো মানসী
** বিষাক্ত মানুষ
** নিষ্ক্রমণ
** মিলেনিয়াম

## তথ্যসূত্র

## বহিঃসংযোগ
* অফিশিয়াল ওয়েবসাইট
* ফসিম্স ফোর্স
* Last.fm-এ
* প্রতিবেদন, টেলিগ্রাফ ইন্ডিয়া।

বিষয়শ্রেণী:বাংলা ব্যান্ড
বিষয়শ্রেণী:সঙ্গীত দল
বিষয়শ্রেণী:ভারতের ব্যান্ড
মাআত

**মাআত** অথবা **মাʻআত** () (ধারণা করা হয় যে এর উচ্চারণ [muʔ.ʕat] করা হতো), **মাত** "māt" অথবা **মায়েত** "mayet" ও উচ্চারণ করা হতো, প্রাচীন মিশরীয় ধারণা অনুসারে তিনি ছিলেন সত্য, ভারসাম্য, আদেশ, আইন, নৈতিকতা এবং ন্যায়পরায়ণতার দেবী। মাআত হলেন একজন দেবী যিনি তারকা, ঋতু এবং জন্ম-মৃত্যুও নিয়ন্ত্রণ করেন। তিনি মহাবিশ্বের সৃষ্টির মুহূর্তের চরম বিশৃঙ্খলা থেকে সব কিছুকে একটি শৃঙ্খলাবদ্ধ অবস্থায় নিয়ে আসেন।

প্রাথমিক নথিপত্রে বিদ্যমান তথ্য থেকে জানা যায় যে এই জীবন, পরবর্তী জীবন, প্রকৃতি এবং সমাজের জন্য মাআত হলেন একটি বিধান। এটি নথিভুক্ত করা হয়েছিল পুরাতন রাজ্যের পিরামিড টেক্সটে (সি.২৭৮০-২২৫০ খ্রিস্টপূর্ব)।

## আমাতের মন্দির
আমাতের গুরুত্ব সত্ত্বেও, প্রথম প্রামাণ্য তথ্য অনুসারে, মাআতের জন্য যে মন্দির উৎসর্গ করা হয়েছে তা নতুন রাজ্যের (সি. ১৫৬৯ থেকে ১০৮১ খ্রিস্টপূর্ব) যুগে করা হয়। আমেনহোতেপ III, কারণাক কমপ্লেক্সে একটি মন্দিরের কর্মভার অর্পণ করেন, কিন্তু টেক্সটুয়াল বা মূলগ্রন্থ প্রমাণ করে যে, মাআতের অন্যান্য মন্দির মেমফিস এবং দেইর এল-মেদিনাতে রয়েছে।

## ৪২ স্বীকারোক্তি (আনির প্যাপিরাস)
:১. আমি পাপ করিনি।
:২. আমি উৎপীড়নের সঙ্গে দস্যুতা করিনি।
:৩. আমি চুরি করিনি।
:৪. আমি মানুষ মারিনি।
:৫. আমি খাদ্যশস্য চুরি করিনি।
:৬. আমি অপহরণ করিনি।
:৭. আমি দেবতার সম্পদ চুরি করিনি।

## তথ্যসূত্র

## বহিঃসংযোগ
* মিশর: প্রাচীন মিশরে আইন এবং বৈধ ব্যবস্থা লেখেছেন মার্ক অ্যান্ড্রুজ।

বিষয়শ্রেণী:মিশরীয় দেবতা
বিষয়শ্রেণী:মিশরীয় দেবী
বিষয়শ্রেণী:মৃতের বই
বিষয়শ্রেণী:প্রাচীন মিশরীয় ধারণা
হেলমেট

thumb|সাইকেল চালনার হেলমেট পরিহিত একজন মহিলা

**হেলমেট** মাথার সুরক্ষার জন্য ব্যবহৃত একধরনের শিরোস্ত্রাণ বা মাথার বর্ম বিশেষ। হেলমেট মাথাকে বাইরের আঘাত থেকে রক্ষা করে। কিছু কিছু ক্ষেত্রে আনুষ্ঠানিকতা বা প্রতিকী হেলমেটও ব্যবহৃত হয় যে সবে মাথার সুরক্ষার কোন ব্যবস্থা থাকে না (যেমন: ইংরেজ পুলিশদের ব্যবহৃত হেলমেট)। সর্বপ্রথম খ্রিস্টপূর্ব ৯০০ সালে অ্যাসিরীয় সৈন্যদের হেলমেট ব্যবহারের কথা জানা যায়। এই হেলমেট গুলো মোটা চামড়া বা ব্রোঞ্জ দিয়ে তৈরি করা হতো এবং যুদ্ধক্ষেত্রে ভোঁতা বস্তু, তলোয়ার ও তীরের আঘাত থেকে মাথার সুরক্ষার জন্য ব্যবহার করা হতো। সৈন্যরা এখনও হেলমেট ব্যবহার করে, কিন্তু এখনকার হেলমেটগুলো সাধারণত প্লাস্টিক বা এ জাতীয় হালকা উপাদান দিয়ে তৈরি করা হয়। আধুনিক সমাজে মোটরসাইকেল ও বাইসাইকেল আরোহীরা, ভবন নির্মাণ শ্রমিকেরা ও দমকল বাহিনীর সদস্যরা হেলমেট বা প্রতিরক্ষামূলক শিরোস্ত্রাণ ব্যবহার করেন।

## তথ্যসূত্র

বিষয়শ্রেণী:নিরাপত্তা
বিষয়শ্রেণী:হেলমেট
বিষয়শ্রেণী:উষ্ণীশ
বিষয়শ্রেণী:নিরাপত্তা (দুর্ঘটনা থেকে)
দ্য নাইন লাইভস অফ ক্লোয়ি কিং

**দ্য নাইন লাইভস অফ ক্লোয়ি কিং** *ক্লোয়ি কিং এর নয় জীবন* একটি মার্কিন টেলিভিশনের ধারাবাহিক নাটক যা ১৪ই জুন ২০১১ থেকে এবিসি ফ্যামিলি চ্যানেলে দেখানো হচ্ছে। সেলিয়া থমসনের লেখা একই নামের বই এর কাহিনীর উপর ভিত্তি করে এক ঘণ্টার এই নাটকটি প্রস্তুত করা হয়েছে।.

## কাহিনীর সারসংক্ষেপ
গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি। 

## কলা-কুশলী
* ‘স্কাইলার স্যামুয়েলস’ অভিনয় করেছেন ক্লোয়ি কিং হিসেবে – মাই নামক এক প্রাচীন জাতির বংশধর। ধরে নেয়া হচ্ছে এ প্রাচীন জাতি রক্ষা করবার জন্যই তার আর্বিভাব। যদিও তার জন্ম ইউক্রেইন কিন্তু তার পালক পিতা তাকে আমেরিকায় নিয়ে আসে
* ‘এমি পিৎজ’ অভিনয় করেছেন মেরেডিথ কিং হিসেবে- ক্লোয়ি কিং এর পালক মা।
* ‘গ্রে ডেমন’ ব্রায়ান চরিত্রে – যে ক্লোয়িকে হত্যা করে মাই জাতীকে নিশ্চিহ্ন করে দিতে চাচ্ছে তার ছেলে।
* ‘গ্রেস ফিপস’ অভিনয় করেছেন এমি হিসেবে- ক্লোয়ির বন্ধু
* ‘বেঞ্জামিন স্টোন’ অভিনয় করেছেন অ্যালেক চরিত্রে – মাই জাতির বংশধরদের একজন যে আত্মরক্ষা করবার জন্য ক্লোয়ির কাছে আত্মপ্রকাশ করে।
* ‘অ্যালিসা ডিয়াজ’ অভিনয় করেছেন জেসমিন চরিত্রে –মাই জাতির আরেক বংশধর যে ক্লোয়িকে নিরাপদে রাখবার কাজে নিয়োজিত।
* ‘কি হং লি’ পল চরিত্রে অভিনয় করেছেন। ক্লোয়ির আরেক বন্ধু।

## পর্ব
মূল প্রবন্ধঃ পর্ব সূচী



## পাদটীকা

## বহিঃসংযোগ
* 
* 
* The Nine Lives of Chloe King at tv.com

বিষয়শ্রেণী:মার্কিন টেলিভিশন ধারাবাহিক‎
বিষয়শ্রেণী:২০১০-এর মার্কিন টেলিভিশন ধারাবাহিক
বিষয়শ্রেণী:২০১১-এর মার্কিন টেলিভিশন ধারাবাহিক
বিষয়শ্রেণী:মার্কিন অ্যাকশন টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
ডিগ

**ডিগ** () হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করণ প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়।

## তথ্যসূত্র

## বহিঃসংযোগ
* Official site
* Inc. Magazine profile of Kevin Rose

বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:সান ফ্রান্সিসকো ভিত্তিক সংস্থা
বিষয়শ্রেণী:শর্টি পুরস্কার বিজয়ী
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:বিবাচনকৃত সৃষ্টিকর্ম
বিষয়শ্রেণী:সামাজিক সফটওয়্যার
ওয়াহাকা

থাম্ব|'''ওয়াহাকা''' এর ধ্বংসাবশেষ
**ওয়াহাকা** () মেক্সিকো একটি অঙ্গরাজ্য। ১৮২৩ সালে যুক্তরাষ্ট্রের ৪৭তম অঙ্গরাজ্য হিসেবে নিউ মেক্সিকো অন্তর্ভুক্ত হয় উত্তর আমেরিকার দেশ মেক্সিকোর রাজধানী।

## তথ্যসূত্র

## বহিঃসংযোগ

*  Official site of the State Government 
*  The Oaxaca Times 
*   Oaxaca's Tourist Guide, on the web since 1995
* 
* Mexican and Central American Archaeological Projects – Electronic articles published by the Division of Anthropology, American Museum of Natural History
* A political analysis of the Oaxaca Commune
* The Art of Revolution – Read how the people of Oaxaca support their cause by selling art

বিষয়শ্রেণী:মেক্সিকোর শহর
বিষয়শ্রেণী:মেক্সিকোর রাজ্য
মেছো বিড়াল

**মেছো বিড়াল** বা **মেছোবাঘ** বা **বাঘরোল** (বৈজ্ঞানিক নাম: *Prionailurus viverrinus*) মাঝারি আকারের বিড়ালগোত্রীয় দক্ষিণ এবং দক্ষিণ-পূর্ব এশিয়ার স্তন্যপায়ী বন্যপ্রাণী। এদের পশম গাঢ় হলুদ-ধূসর, কালো রেখা এবং দাগযুক্ত। প্রাপ্তবয়স্কদের মাথা থেকে দেহের দৈর্ঘ্য ৫৭ থেকে ৭৮ সেমি (২২ থেকে ৩১ ইঞ্চি) এবং লেজ ২০ থেকে ৩০ সেমি (৮ থেকে ১২ ইঞ্চি) লম্বা হয়। ছেলে মেছো বিড়ালেরা মেয়েদের চেয়ে বড় হয়, তাদের ওজন ৮ থেকে ১৭ কেজি (১৮ থেকে ৩৭ পাউন্ড), যেখানে মেয়েদের গড় ওজন ৫ থেকে ৯ কেজি (১১ থেকে ২০ পাউন্ড)।

জনবসতি স্থাপন, কৃষিজমিতে রূপান্তর ও অন্যান্য কারণে বাঘরোলের আবাসস্থল জলাভূমিগুলো দিন দিন সংকুচিত ও হ্রাস পাওয়াই এর মূল কারণ। তাই আইইউসিএন ২০০৮ সালে মেছো বিড়ালকে বিপন্ন প্রজাতির তালিকায় অর্ন্তভুক্ত করে।

বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

মেছো বিড়াল সাধারণত জলাভূমি, বরাবর নদী, প্রবাহ, অশ্বখুরাকৃতি হ্রদ, জলাভূমি, এবং ম্যানগ্রোভতে বাস করে। এদের উপস্থিতি সেখানকার জলাভূমির অবস্থার ভালো-মন্দ নির্ধারণে সাহায্য করে। এরা সাঁতারে পারদর্শী হ‌ওয়ায় এধরনের পরিবেশে সহজেই খাপ খাওয়াতে পারে। এদের গায়ে ছোপ ছোপ চিহ্ন থাকার জন্য চিতাবাঘ বলেও ভুল করা হয়। ভারতের পশ্চিমবঙ্গে এটিকে সেই রাজ্যের 'রাজ্য প্রাণী' তকমা দেওয়া হয়েছে এবং এই রাজ্য বর্তমানে বাঘরোল সংরক্ষণে ও তাদের সংখ্যা বৃদ্ধিতে আশার আলো দেখিয়েছে।

## চিত্রশালা

Prionailurus viverrinus.jpg
Fishing Cat Pessac zoo.jpg
Prionailurus viverrinus 1.jpg
Portrait of a Fishing Cat at Taronga.jpg
Prionailurus viverrinus map.svg
Fishing Cat 085.jpg


## তথ্যসূত্র

## বহিঃসংযোগ
* অস্তিত্ব সংকটে মেছোবাঘ বাংলাদেশ প্রতিদিন, ৬ জুন ২০১৮, পেছনের পৃষ্ঠা, কলাম ৮। 
* Fishing Cat Working Group
* ARKive: ''Prionailurus viverrinus'' with images and movies

বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:বিড়াল
বিষয়শ্রেণী:পশ্চিমবঙ্গের প্রতীকসমূহ
বিষয়শ্রেণী:১৮৩৩-এ বর্ণিত স্তন্যপায়ী
বিষয়শ্রেণী:এডওয়ার্ড টার্নার বেনেট কর্তৃক নামকরণকৃত ট্যাক্সা
বিষয়শ্রেণী:শ্রীলঙ্কার স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:কম্বোডিয়ার স্তন্যপায়ী
কূটনীতি

thumb|240px|নিউ ইয়র্ক শহরে জাতি সংঘের মহাসদর, বৃহত্তম আন্তর্জাতিক কূটনৈতিক সংস্থা।

thumb|240px|right|ফরাসী কূটনৈতিক চার্লস মাউরিস দ্য ট্যালেয়ার‌্যান্ড-পেরীগোর্ডকে সর্বকালের সর্বশ্রেষ্ঠ একজন কূটনৈতিক ভাবা হয়।
**কূটনীতি** () হচ্ছে আন্তর্জাতিক সম্পর্কবিদ্যার একটি শাখা যেখানে রাষ্ট্র ও রাষ্ট্র সম্পর্কিত প্রতিষ্ঠান গুলোর মধ্যে পারস্পরিক চুক্তি বা আলোচনা সর্ম্পকিত কলা কৌশল অধ্যয়ন করা হয়। সাধারণ অর্থে কূটনীতি হচ্ছে কোন রাষ্ট্রের পররাষ্ট্রনীতি বাস্তবায়নের লক্ষ্যে পরিচালিত সরকারি কার্যক্রম।

## নামকরণ
বাংলা কূটনীতি শব্দটি কূট এবং নীতি শব্দের সন্ধিতে উৎপন্ন হয়েছে। কূট শব্দটির সমার্থক শব্দ হলো কুটিল, জটিল, কপট, মিথ্যা, কৌশলপূর্ণ ইত্যাদি। আর নীতি শব্দের সমার্থক শব্দ হল রীতি, নিয়ম, প্রথা ইত্যাদি। তাই কূটনীতি শব্দের অর্থ হলো কৌশলপূর্ণ নিয়ম। প্রধানত রাষ্ট্রের সঙ্গে রাষ্ট্রের পারস্পরিক সম্পর্ক, স্বার্থ বিষয়ক কর্মকাণ্ড বোঝাতে এই শব্দটি ব্যবহৃত হয়।

কূটনীতির ইংরেজি প্রতিশব্দ ডিপ্লোম্যাসী'র উদ্ভব ঘটেছে প্রাচীন গ্রিক শব্দ হতে। গ্রীক "ডিপ্লোমা" শব্দটি থেকে "ডিপ্লোম্যাসী" শব্দটির সৃষ্টি বলে ধারণা করা হয়। ডিপ্লোমা শব্দটি গ্রীক ক্রিয়াশব্দ "ডিপ্লোন" থেকে এসেছে। ডিপ্লোন মানে হচ্ছে- ভাঁজ করা। ফ্রান্সে ১৭শতক থেকে বিদেশে অবস্থানকারী বাণিজ্যিক ও সরকারি প্রতিনিধি দলকে কূটনৈতিক দল বলা শুরু হয়।

কূটনীতি শব্দটি ১৭৯৬ সালে এডমন্ড বার্ক প্রচলিত ফরাসী শব্দ diplomatie থেকে প্রচলন হয়।বাংলা কূটনীতি শব্দটি সংস্কৃত শব্দ "কূটানীতি" থেকে আগত। প্রথম মৌর্য্য সম্রাট চন্দ্রগুপ্তের উপদেষ্টা চাণক্য কৌটিল্য’র নাম থেকে কূটানীতি শব্দটির উদ্ভব ঘটে।

## গ্রন্থতালিকা

* রোনাল্ড পিটার বার্সটন,* মডার্ন ডিপ্লম্যাসী*, পিয়ারসন এডুকেশন, ২০০৬, পৃস্টাঃ১
* হ্যারল্ড কিলসন, *ডিপ্লোম্যাসী* অক্সফোর্ড বিশ্ববিদ্যালয় প্রকামনা, ১৯৬৯, পৃষ্টাঃ১২
* জি আর বেরিজ, *ডিপ্লোম্যাসীঃ থিওরী অ্যান্ড প্র্যাকটিস*, প্যালগ্রেইভ, ২০০২।

## বহিঃসংযোগ

* U.S. Dept. of State Foreign Affairs Handbook - Using Diplomatic Notes
* Frontline Diplomacy: The Foreign Affairs Oral History Collection of the Association for Diplomatic Studies and Training &mdash; American diplomats describe their careers on the American Memory website at the Library of Congress
কেভিন রোজ

**কেভিন রোজ**বা **রবার্ট কেভিন রোজ** () একজন মার্কিন ইন্টারনেট উদ্যোক্তা। তিনি রিভিশন থ্রি, ডিগ, পাওন্স এবং মিল্ক প্রতিষ্ঠায় জড়িত ছিলেন। ২০০৪ সালে ডিগ, ২০০৭ সালে পাওন্স এবং ২০১১ সালে টেকনোলজি ব্লগ মিল্ক প্রতিষ্ঠা করেন।

## প্রাথমিক জীবন
কেভিন ১৯৭৭ সালে আমেরিকার ক্যালিফোর্নিয়াতে জন্মগ্রহণ করেন। তিনি নেভাদা বিশ্ববিদ্যালয়ে কম্পিউটার সায়েন্সে ভর্তি হলেও ১৯৯৮ সালে ড্রপ আউট হন।

## তথ্যসূত্র

## বহিঃসংযোগ

* Kevin Rose's Official Site
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন টেলিভিশন ব্যক্তিত্ব
বিষয়শ্রেণী:মার্কিন ব্লগার
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:তথ্য প্রযুক্তি ব্যবসায়ী
বিষয়শ্রেণী:সান ফ্রান্সিসকোর ব্যবসায়ী
শ্বাসপ্রশ্বাসের বই

**শ্বাসপ্রশ্বাসের বই** পরবর্তী যুগ (রাজবংশ XXVI) এবং রোমান যুগের একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। এটি পরকালে মৃত মানুষদের বিদ্যমান থাকাকে সক্ষম করার উদ্দেশ্যে লেখা। মানুষের জানা সর্বপ্রাচীন অনুলিপিটি ৩৫০ খ্রিস্টপূর্বাব্দের। অন্য অনুলিপিটি টোলমেইম এবং মিশরীয় ইতিহাসের রোমান কালে পাওয়া যায়। এটি মৃতের বইয়ের সরলীকৃত রূপ।

## শ্বাসপ্রশ্বাসের বই
শ্বাসপ্রশ্বাসের বই বলা হয় কারণ বইটি শুরু হয় এই ভাবেঃ

"শ্বাস‌প্রশ্বাসের বইয়ের শুরুতেই আইসিস তার ভাই ওসাইরিসকে পুনরুজ্জীবিত করার চেষ্টা করে, আপনার দেহ জ্যোতির্ময় করা জন্য, পুনরায় আপনার সারবত্তা পুনর্যৌবনে ..."

এবং আরোঃ

"আপনার স্বতন্ত্র অস্তিত্ব স্থায়ী, আপনার দেহ দীর্ঘস্থায়ী, আপনার মমি উন্মেষিত ... "

একে "শ্বাস‌প্রশ্বাসের অনুমতি" (*Shait in Sensen* অথবা *Shai-N-Sin Sin*) ও বলা হয়ে থাকে। জোসেফ স্মিথ পাপিরি I, X এবং XI তে, এটি করেছে আম্মোনের যাজক, হোর।

## আরও দেখুন
* মৃতের বই
* আব্রাহামের বই

## তথ্যসূত্র

## বহিঃসংযোগ
* Mormons in Transition

বিষয়শ্রেণী:মিশরীয় পুরাণ
বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ
ব্রাজিলের সংস্কৃতি

[thumb|right|300px|বিশ্ব বিখ্যাত [রিও কার্নিভাল। কার্নিভাল ব্রাজিলীয় সংস্কৃতির একটি গুরুত্বপূর্ণ প্রতীক হিসেবে পরিগণিত]]
**[[ব্রাজিল|ব্রাজিলের]] সংস্কৃতি** বেশ বৈচিত্র্যময় একটি সংস্কৃতি। ঔপনিবেশিক শাসন আমলেই ব্রাজিলে বসবাসরত পর্তুগিজ, আফ্রিকান, ও আদিবাসী আমেরিকানদের ভেতর সাংস্কৃতিক ও জাতিগত মিশ্রণ ঘটে, যাকে কেন্দ্র করেই বর্তমান ব্রাজিলের সংস্কৃতির সবচেয়ে বড় অংশটি গড়ে উঠেছে। উনিশ শতকের শেষ দিকে ও বিশ শতকের গোড়ার দিকে ব্রাজিলে ইতালীয়, জার্মান, স্পেনীয়, আরব, ও জাপানি অভিবাসীদের আগমন ঘটে। এবং এসব জাতিগোষ্ঠীর মানুষের নিজস্ব সংষ্কৃতিও ব্রাজিলীয় সংস্কৃতির বিকাশ ও বৈচিত্র্যময়তাকে প্রভাবান্বিত করেছে, যার ফলশ্রুতিতে বর্তমানে ব্রাজিলে একটি বহুবৈচিত্রময় সংস্কৃতি ও বহুজাতিক সমাজব্যবস্থা গোড়াপত্তন হয়েছে।

প্রায় তিন শতকেরও বেশি সময়ব্যাপী পর্তুগিজ সাম্রাজ্যের অংশ হিসেবে শাসিত হওয়ায় ব্রাজিলের সংস্কৃতির মূল অংশটি এসেছে পর্তুগিজ সংস্কৃতির কাছ থেকে। পর্তুগিজরা ব্রাজিলে মূলত যে বিষয়গুলোর ওপর প্রভাব ফেলেছে, তার মাঝে আছে পর্তুগিজ ভাষা, ক্যাথলিক চার্চ, এবং ঔপনিবেশিক নির্মাণশৈলী। যদিও এই সংস্কৃতি আফ্রিকান, ও ব্রাজিলে বসবাসরত আদিবাসী আমেরিকানদের সংস্কৃতি ও ঐতিহ্য দ্বারা বেশ তীব্রভাবে প্রভাবিত হয়েছে, সেই সাথে অন্যান্য অ-পর্তুগিজ ইউরোপীয়দের দ্বারাও। ব্রাজিলীয় সংষ্কৃতির কিছু অংশ গড়ে উঠেছে ইতালীয়, জার্মান, ও অন্যান্য ইউরোপীয় অভিবাসীদের হাত ধরে। পূর্বে বেশ বড় সংখ্যায় আগমনকৃত এসকল ইউরোপীয়দের একটি বড় অংশ ব্রাজিলের দক্ষিণ ও দক্ষিণ-পূর্ব অংশে বাস করে, এবং ঐ অঞ্চলের সংস্কৃতিকে প্রভাবিত করেছে। আদিবাসী আমেরিকানরা মূলত ব্রাজিলের ভাষা ও রন্ধনশিল্পকে প্রভাবিত করেছে; অপরদিকে আফ্রিকানরা প্রভাব বিস্তার করেছে ভাষা, রন্ধনশিল্প, সঙ্গীত, নৃত্য, এবং ধর্ম ইত্যাদি নানাবিধ ক্ষেত্রে।

## তথ্যসূত্র

## বহিঃসংযোগ
* ব্রাজিলের সংস্কৃতি মন্ত্রণালয়  
* সান ফ্রান্সিসকোতে ব্রাজিলে দূতাবাস 
* আইজ অন ব্রাজিল – ব্রাজিলীয় সংস্কৃতির ওয়েবসাইট

বিষয়শ্রেণী:ব্রাজিলের সংস্কৃতি
কোটি টাকার প্রেম

**কোটি টাকার প্রেম** ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। ছবিটির প্রাধান চরিত্র গুলোতে অভিনয় করেছেন শাকিব খান, অপু বিশ্বাস, মিশা সওদাগর, মিজু আহমেদ, আবুল হায়াত, রিনা খান, অমল বোস, সিরাজ হায়দার, রেহানা জলি, ডন সহ আরও অনেকে।

## কাহিনী সংক্ষেপ
মিশা সওদাগর শহরের নামকরা সন্ত্রাসী। অস্ত্রবাজি করে মানুষের মনে ভয় জাগানোই তার একমাত্র কাজ। সেই মিশাই এক সময়ে ভালোবেসে ফেলেন অপু বিশ্বাসকে। অপুকে বিয়ে করার জন্য পাগল হয়ে যান তিনি। কিন্তু অপু মনে প্রাণে ঘৃণা করেন মিশাকে। মিশার হাত থেকে বাঁচার জন্য ঘর থেকে পালিয়ে যান অপু। মিশা খুঁজতে থাকেন অপুকে, কিন্তু পান না। বাধ্য হয়েই অপুকে খুঁজে বের করার জন্য খবরের কাগজে কোটি টাকার পুরস্কার ঘোষণা করেন তিনি।’

ছবিতে শাকিব খান একজন উদীয়মান সংগীতশিল্পী। নিজের বাবাকে সন্তুষ্ট করার জন্য শাকিবের প্রয়োজন কোটি টাকা। ঘটনা প্রবাহে অপু শাকিবকে ভালোবেসে ফেলেন। আর শাকিব কোটি টাকা পাবার জন্য অপুকে তুলে দিতে চান মিশার হাতে।’

## শ্রেষ্ঠাংশে
* শাকিব খান - জীবন
* অপু বিশ্বাস - আলো
* মিশা সওদাগর - বিল্লাহ
* মিজু আহমেদ
* রিনা খান
* অমল বোস
* নাসরিন
* সিরাজ হায়দার - জীবনের বাবা
* আবুল হায়াত - আলোর বাবা
* রেহানা জলি - আলোর মা
* ডন

## সংগীত
*কোটি টাকার প্রেম* ছবির সঙ্গীত পরিচালনা করেছেন শওকত আলী ইমন।
### গানের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সোহানুর রহমান সোহান পরিচালিত চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
ডাইভারজেন্স

থাম্ব|আয়তক্ষেত্রাকার সমন্বয় পদ্ধতিতে একটি ভেক্টর ক্ষেত্রের বিচ্যুতি
ত্রিমাত্রিক ভেক্টর ডিফারেন্সিয়াল অপারেটর এর সাথে যদি কোনো ত্রিমাত্রিক ভেক্টর ক্ষেত্র ফাংশন ডট গুণফল বা স্কেলার গুণফল হয় তবে তাকে **ডাইভারজেন্স** বলে।ভেক্টর ক্যালকুলাসে **ডাইভারজেন্স** একটি ভেক্টর অপারেটর, অর্থাৎ এটি একটি ভেক্টরের উপর ক্রিয়া করে। এই অপারেটর কোন একটি নির্দিষ্ট বিন্দুতে একটি ভেক্টর ক্ষেত্রের সোর্স বা সিংকের মান নির্ণয় করে। আরও সূক্ষ্মভাবে বললে, ডাইভারজেন্স একটি নির্দিষ্ট বিন্দুর চারদিকে একটি ক্ষুদ্রাতিক্ষুদ্র আয়তন থেকে একটি ভেক্টর ক্ষেত্রের বহির্মুখী ফ্লাক্সের আয়তন ঘনত্ব নির্দেশ করে।

উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল।

## গাণিতিক সংজ্ঞা
F = U\hat{i}+V\hat{j}+W\hat{k} একটি ভেক্টর ক্ষেত্র হলে,

তার ডাইভারজেন্স হবে, \nabla.F = \frac{\partial U}{\partial x} + \frac{\partial V}{\partial y} + \frac{\partial W}{\partial z}

## ব্যবহৃত পরিভাষা
* Source - উৎসস্থল
* Sink - লক্ষ্যস্থল

বিষয়শ্রেণী:ব্যবকলনীয় ক্যালকুলাস
বিষয়শ্রেণী:ভেক্টর ক্যালকুলাস
গ্র্যাডিয়েন্ট

যখন ডিফারেন্সিয়াল ভেক্টর অপারেটরের সাথে কোনো ত্রিমাত্রিক স্কেলার ক্ষেত্র ফাংশনের সাধারণ গুণ হয় তখন তাকে **গ্র্যাডিয়েন্ট** বলে।ভেক্টর ক্যালকুলাসে কোন স্কেলার ক্ষেত্রের **গ্র্যাডিয়েন্ট** একটি ভেক্টর। এই ভেক্টরের মান স্কেলারটির সর্বোচ্চ পরিবর্তন হারের সমান এবং সর্বোচ্চ পরিবর্তন যেদিকে ঘটে ভেক্টরটির দিকও হয় সেদিকে। ইক্লিডীয় স্থানে অবস্থিত যেসব অপেক্ষকের মান অন্য একটি ইউক্লিডীয় স্থানেই সীমাবদ্ধ থাকে তাদের গ্র্যাডিয়েন্টকে জ্যাকবিয়ান হিসেবে আখ্যায়িত করা হয়।

কোন ঢালের নতি বোঝাতেও ইংরেজিতে গ্র্যাডিয়েন্ট শব্দটি ব্যবহৃত হয়। তবে নতির সাথে গ্র্যাডিয়েন্টকে গুলিয়ে ফেলা ঠিক হবে না। গ্র্যাডিয়েন্টের কোন যথোপযুক্ত বাংলা প্রতিশব্দ না থাকায় মূল ইংরেজিটিই ব্যবহার করা হচ্ছে।

## গাণিতিক সংজ্ঞা
thumb|350px|ফাংশনের গ্র্যাডিয়েন্ট নকশাকে f(''x'',''y'')&nbsp;=&nbsp;&minus;(cos<sup>2</sup>''x''&nbsp;+&nbsp;cos<sup>2</sup>''y'')<sup>2</sup> একটি ভেক্টর হ্মেত্র হিসেবে পুঙ্খানুপুঙ্খভাবে বর্ণনা করা হয়েছে।
কোন ফাংশন, f\left(x, y, z\right) একটি স্কেলার ক্ষেত্র হলে,

তার গ্র্যাডিয়েন্ট হবে, \nabla f = \frac{\partial f}{\partial x}\hat{i} + \frac{\partial f}{\partial y}\hat{j} + \frac{\partial f}{\partial z}\hat{k}

## তথ্যসূত্র

## বহিঃসংযোগ
* Kuptsov, L.P. (2001), "Gradient", in Hazewinkel, Michiel, Encyclopaedia of Mathematics, Springer, 
* 

বিষয়শ্রেণী:ব্যবকলনীয় ক্যালকুলাস
বিষয়শ্রেণী:অন্তরকলন
বিষয়শ্রেণী:ভেক্টর ক্যালকুলাস
বিষয়শ্রেণী:হার
ইন্দাবা

**ইন্দাবা** হচ্ছে দক্ষিণ আফ্রিকার জুলু ও ঝোসা সম্প্রদায়ের ইজিন্দুনা বা হেডম্যানদের গুরুত্বপূর্ণ কনফারেন্স বা সভা। এ ধরনের সমজাতীয় সভা **ইন্দযাবা** নামে সোয়াজি সম্প্রদায়ের মাঝেও অণুশীলন হয়। এ ইন্দাবা শুধুমাত্র হেডম্যানদের নিয়ে অথবা বিভিন্ন সম্প্রদায়ের প্রতিনিধিদের নিয়েও অনুষ্ঠিত হয়। ইন্দাবা একটি জুলু ভাষার শব্দ যার ইংরেজি প্রতিশব্দ "বিজনেস" অথবা "ম্যাটার"। ইন্দাবা শব্দটি দক্ষিণ অফ্রিকার সর্বত্রই ব্যবহার করতে দেখা যায়। মাঝে মাঝে সমাবেশ বা মিটিং-এর সমার্থক হিসেবে ব্যবহৃত হয়।

## ইন্দাবা ও স্কাউটিং
ইন্দাবা শব্দটি এখন স্কাউট আন্দোলনের মাধ্যমে সারা বিশ্বে ব্যবহৃত হয়। ইন্দাবা হচ্ছে স্কাউট লিডারদের সমাবেশ। বিশ্ব স্কাউট ইন্দাবা হচ্ছে সারা বিশ্বের স্কাউট লিডার বা স্কাউট মাস্টারদের সমাবেশ। কাবদের সমাবেশ ক্যম্পুরি, স্কাউটদের সমাবেশ জাম্বুরি, রোভারদের সমাবেশ মুট-এর মতো স্কাউট লিডারদের সমাবেশের জন্য “ইন্দাবা” শব্দ ব্যবহৃত হচ্ছে।

১৯৪৯ সালে নরওয়েতে অনুষ্ঠিত ১২তম বিশ্ব স্কাউট কনফারেন্সে আফ্রিকা থেকে ঘুরে আসা লর্ড রোওয়াল্যান ইন্দাবা আয়োজনের প্রথম প্রস্তাব উপস্থাপন করেন। ব্রিটিশ স্কাউট অ্যসোসিয়েশনের লর্ড রোওয়াল্যান উল্লেখ করেন যে, অনেক লিডার প্যাক মিটিং ট্রুপ মিটিং ও ক্রু মিটিং-এ কাজ করে থাকেন যারা সবসময় সমাবেশে অংশগ্রহণ করার সুযোগ পান না সুতরাং লিডারদের নিয়ে সমাবেশ করা দরকার যা আফ্রিকার আদিবাসী সম্প্রদায়ের প্রচলিত ইন্দাবার আদলে হবে। সেই থেকে এই শব্দটি স্কাউট আন্দোলনের সাথে জড়িত।

### বিশ্ব স্কাউট ইন্দাবা
এখন পর্যন্ত ৩টি বিশ্ব স্কাউট ইন্দাবা অনুষ্ঠিত হয়। ১৯৫২ সালের জুলাই মাসে যুক্তরাজ্যের গিলওয়েল পার্কে প্রথম, ১৯৫৭ সালের জুন মাসে যুক্তরাজ্যের সুট্টন কল্ডফিল্ড-এ দ্বিতীয় এবং ১৯৬০ সালের আগস্ট মাসে নরওয়ের ওমেন-এ তৃতীয় বিশ্ব স্কাউট ইন্দাবা অনুষ্ঠিত হয়।

### বাংলাদেশে ইন্দাবা
বাংলাদেশ স্কাউটস-এর ব্যবস্থাপনায় ০৫-০৯ মে, ২০০৫ জাতীয় স্কাউট প্রশিক্ষণ কেন্দ্র, মৌচাক গাজীপুরে ১ম জাতীয় ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের ব্যবস্থাপনায় ও পরিচালনায় ০৫-০৯ অক্টোবর ২০০৪ পর্যন্ত বিএম স্কুল বরিশালে প্রথম আঞ্চলিক ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের পরিচালনায় ও বরিশাল জেলার ব্যবস্থাপনায়, বরিশাল জিলা স্কুল বরিশাল ১৮-২১ জুন ২য় আঞ্চলিক ইন্দাবা অনুষ্ঠিত হয়। এ ইন্দাবায় ৬৫ জন কাব ও স্কাউট লিডার ২০ জন কর্মকর্তা, ৫ জন সাপোর্ট স্টাফসহ মোট ৯০ জন অংশহগ্রহণ করেন এবং রূপাতলী ও চর ছখিনা নামক দুটি সাব-ক্যাম্পে কার্যক্রম পরিচালিত হয়।

## তথ্যসূত্র

বিষয়শ্রেণী:স্কাউট
বিষয়শ্রেণী:দক্ষিণ আফ্রিকার ভাষা
বিষয়শ্রেণী:বৈঠক
অর্থসংস্থান

[থাম্ব|[ফেডারেল রিজার্ভ মার্কিন আর্থিক ব্যবস্থা পর্যবেক্ষণ করে এবং এটি একটি সুস্থ, স্থিতিশীল অর্থনীতিকে সমর্থন করে তা নিশ্চিত করার জন্য কাজ করে]]
**অর্থসংস্থান** হচ্ছে অর্থ ব্যবস্থাপনার বিজ্ঞান। একে **অর্থায়ন**ও বলা হয়ে থাকে। অর্থসংস্থানের সাধারণ শাখাগুলো হচ্ছে: ব্যবসায়ীক অর্থসংস্থান, ব্যক্তিগত অর্থসংস্থান এবং পাবলিক অর্থসংস্থান।

"অর্থসংস্থান"কে প্রায়ই অর্থ ব্যবস্থাপনা অথবা "তহবিল ব্যবস্থাপনা" হিসাবে সংজ্ঞায়িত করা হয়। প্রকৃতপক্ষে, আধুনিক ফাইন্যান্স হচ্ছে ব্যবসায়িক কর্মকাণ্ডের একটি স্বতন্ত্র ক্ষেত্র, যার মধ্যে অর্ন্তভুক্ত আছে অর্থ এবং অর্থের বিকল্পসমূহের উৎসায়ণ, বিপণন ও ব্যবস্থাপনা, এবং এ কাজে ব্যবহৃত হয় বিভিন্নধরনের মূলধন হিসাব, আর্থিক ইন্সট্রুমেন্ট এবং সম্পদ, দায় ও ঝুঁকি লেনদেন এবং ক্রয়বিক্রয়ের জন্য সৃষ্ট বাজার। অর্থসংস্থানের ধারণা, গঠন এবং নীতিমালা নিয়ন্ত্রিত হয় আঞ্চলিক বা বৈশ্বিক বাজার জুড়ে বিস্তৃত রাজনৈতিক অর্থনীতির মধ্যে বিদ্যমান ক্ষমতার সম্পর্কের এক জটিল ব্যবস্থার দ্বারা। অর্থসংস্থান একই সাথে কলা (যেমনঃ পণ্য উন্নয়ন) এবং বিজ্ঞান (যেমনঃ পরিমাপ করা), যদিও এরা ক্রমেই একীভূত হয়ে পড়ে ঝুঁকি ও লাভের সম্পর্ক নির্ণয়ের প্রযুক্তিগত এবং প্রাতিষ্ঠানিক মনোযোগের কারণে, যার মধ্যে শেয়ারহোল্ডাদের স্বার্থ নিহিত।

## তথ্যসূত্র

## বহিঃসংযোগ


বিষয়শ্রেণী:অর্থনীতি
বিষয়শ্রেণী:ব্যবসা
বিষয়শ্রেণী:মূল বিষয়ের নিবন্ধ
হেনরিয়েটা লেভিট

**হেনরিয়েটা সোয়ান লেভিট** () (৪ জুলাই, ১৮৬৮ - ১২ ডিসেম্বর, ১৯২১) মার্কিন জ্যোতির্বিজ্ঞানী। ১৮৯৩ সালে তিনি হার্ভার্ড কলেজ মানমন্দিরে সহকারী হিসেবে কাজ শুরু করেন। তার কাজ ছিল ফটোগ্রাফিক প্লেটে তারা গণনা করা। এ যুগে যে কাজটি কম্পিউটারে করা হয় তিনি এবং তার অন্যান্য সহকর্মীরা তা হাতে করতেন বলে তাদের গ্রুপটিকে এখন "হার্ভার্ড কম্পিউটার" নামে ডাকা হয়। এই কাজের জন্য হার্ভার্ডের জ্যোতির্বিজ্ঞানী এডওয়ার্ড চার্লস পিকারিং বেশ কয়েকজন নারী অধিস্নাতক শিক্ষার্থীদের নিয়োগ দিয়েছিলেন।

তারা গণনা করতে গিয়ে অনেকগুলো তারার উজ্জ্বলতা নির্ণয়ের পাশাপাশি লেভিট জ্যোতির্বিজ্ঞানের ইতিহাসে সবচেয়ে গুরুত্বপূর্ণ একটি আবিষ্কার করে বসেন। আবিষ্কারটি হচ্ছে শেফালী বিষমতারার পর্যায়কাল এবং প্রভার মধ্যে সম্পর্ক। এই সম্পর্ক ব্যবহার করেই পরবর্তীতে এডুইন হাবল আবিষ্কার করেছিলেন যে, আমাদের আকাশগঙ্গার বাইরেও অসংখ্য ছায়াপথ রয়েছে। এই পদ্ধতি ব্যবহার করে অনেকগুলো ছায়াপথের দূরত্ব নির্ণয়ের মাধ্যমে তিনি বিখ্যাত হাবল নীতিও আবিষ্কার করেছিলেন। লেভিটের সূত্র ধরে হওয়া এসব আবিষ্কার মহাবিশ্ব সম্পর্কে আমাদের ধ্যান-ধারণা আমূল পাল্টে দিয়েছিল।

## তথ্যসূত্র

## বহিঃসংযোগ
* Bibliography from the Astronomical Society of the Pacific
* Periods Of 25 Variable Stars In The Small Magellanic Cloud. Edward C. Pickering, March 3, 1912; credits Leavitt.
* 1777 Variables in the Magellanic Clouds. H. S. Leavitt, Annals of Harvard College Observatory, vol. 60, pp.&nbsp;87–108.3
* Henrietta Swan Leavitt, Tim Hunter (astronomer), The Grasslands Observatory

বিষয়শ্রেণী:১৮৬৮-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:নারী জ্যোতির্বিজ্ঞানী
বিষয়শ্রেণী:র‌্যাডক্লিফ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন জ্যোতির্বিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:জ্যোতির্মিতি
বোস কর্পোরেশন

**বোস কর্পোরেশন** () যুক্তরাষ্ট্রের ম্যাসাচুসেটস অঙ্গরাজ্যের ফ্রামিংহ্যাম ভিত্তিক একটি ব্যক্তিমালিকানাধীন কোম্পানী যা বিভিন্ন ধরনের শব্দ ও শ্রবণযন্ত্র নির্মাণে বিশেষায়িত। এটি ১৯৬৪ সালে অমর গোপাল বসু (তিনি অমর বোস নামেও পরিচিত) কর্তৃক প্রতিষ্ঠিত হয়। কোম্পানীটি বর্তমানে ৫ টি কারখানা, ১৫১টি খুচরা বিক্রয়কেন্দ্র (২০০৬ সালে ২০ অক্টোবরের হিসাব অনুযায়ী) এবং একটি অটোমোটিভ সাবসিডিয়ারি পরিচালনা করছে। মার্কিন যুক্তরাষ্ট্রে গৃহস্থালী অডিও এবং বহনযোগ্য অডিও এর খুচরা বিক্রির দিকদিয়ে ২০০৮ এর নভেম্বর থেকে ২০০৯ এর এপ্রিল পর্যন্ত বোস এর অবস্থান ছিল তৃতীয়। বোস এর ৯০১ স্পীকার সিরিজ এর জন্য সুপরিচিত।

## পেছনের কথা
বোস কর্পোরেশন বিভিন্ন ধরনের অডিও ডিভাইস (যার মধ্যে রয়েছে স্পীকার, এমপ্লিফায়ার, হেডফোন, বিলাসবহুল গাড়ির সাউন্ড সিস্টেম) ও অটোমোটিভ সাসপেনশন সিস্টেম উন্নয়ন ও তৈরি করে এবং এর সাথে কিছু সাধারণ গবেষণার কাজও করে থাকে। ম্যাসাচুসেটস ইন্সটিটিউট অফ টেকনোলজির ইলেক্ট্রিক্যাল ইঞ্জিনিয়ারিং এর প্রফেসর অমর গোপাল বসু ১৯৬৪ সালে এটি প্রতিষ্ঠা করেন। মিঃ বোস মার্কিন সামরিক বাহিনী (নৌবাহিনী, বিমান বাহিনী এবং সেনাবাহিনী) এবং নাসার সাথেও কাজ করেন। এখনও তিনি বোস কর্পোরেশনের চেয়াম্যান হিসেবে দায়িত্ব পালন করছেন। ২০১১ সালে ম্যাসাচুসেটস ইন্সটিটিউট অফ টেকনোলজিকে সিংহভাগ শেয়ার দান করে দেবার আগ পর্যন্ত তিনিই বোস কর্পোরেশনের মুখ্য শেয়ারহোল্ডার ছিলেন।

### বোস কর্পোরেশনের প্রেসিডেন্টদের ইতিহাস
# উইলিয়াম (বিল) জকোবিচ (১৯৬৪-৬৬)
# চার্লস "চাক" হেকেন (১৯৬৬-৬৯)
# ফ্রাংক ই‍‌‌. ফার্গুসন (১৯৬৯-৭৬)
# অমর জি. বোস (১৯৭৬-৮০)
# শেরউন গ্রিন ব্লট (১৯৮০-২০০০)
# জন কোলম্যান (২০০০-২০০৫)
# বব মারেসকা (২০০৫ থেকে বর্তমান)

ফ্রামিংহ্যামে ৬৫০০ বর্গমিটার (৭০,০০০ বর্গফুট) আয়তনের বিল্ডিং - এ কোম্পানিটির নিজস্ব রিসার্চ, ডেভেলপমেন্ট ও ইঞ্জিনিয়ারিং (RD&E) বিভাগ অবস্থিত এবং RD&E খাতে এর সর্বনিম্ন বাৎসরিক বাজেট হচ্ছে ১০০ মিলিয়ন মার্কিন ডলার। ২০০৪ সালে ক্রমবর্ধমান অটোমোটিভ ও মার্কেটিং বিভাগের স্থানসংকুলানের জন্য বোস কর্পোরেশন এইপির কাছ থেকে স্টো এলাকায় আরও একটি জায়গা কিনে নেয়।

## বোস স্টোর গুলো

## ট্রেডমার্ককৃত প্রযুক্তি সমূহ

## বিশেষায়িত পণ্য শ্রেণী

## বোস সম্পর্কে মতামত

## আইনি পদক্ষেপ

## তথ্যসূত্র

## বহিঃসংযোগ

* The official Bose website with links to various international sites.
* History of Bose Corporation 

বিষয়শ্রেণী:লাউডস্পিকার প্রস্তুতকারক
বিষয়শ্রেণী:ম্যাসাচুসেটস ভিত্তিক প্রস্তুতকারক কোম্পানি
বিষয়শ্রেণী:হেডফোন প্রস্তুতকারক
বিষয়শ্রেণী:১৯৯৩-এ প্রতিষ্ঠিত খুচরা কোম্পানি
বিষয়শ্রেণী:১৯৬৪-এ প্রতিষ্ঠিত মার্কিন কোম্পানি
বিষয়শ্রেণী:১৯৬৪-এ ম্যাসাচুসেটসে প্রতিষ্ঠিত
দরজাসমূহের বই

[thumb|right|250px|পৃথিবীর চারজন লোক: একজন [প্রাচীন লিবিয়া|লিবিয়ান, একজন নুবিয়ান, একজন এশিয়াটিক, এবং একজন মিশরীয়। সেটি প্রথম-এর কবরে একটি প্রাচীরে ভিত্তিতে অঙ্কিত করা হয়েছে।]]
**দরজাসমূহের বই** বা **দরজারগুলোর বই** হল নতুন রাজ্যের সময়কালীন একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। গ্রন্থটিতে সাধারণভাবে, একটি সম্প্রতি মৃত আত্মার পরবর্তী জীবনের যাত্রার কথা, কিছু নিয়ম, রাত্রিতে সূর্য দেবতার পাতাল অতিক্রম এবং সেখানে খারাপ শক্তিসমূহ (তার মধ্যে রয়েছে আপোপিস সাপ) তাকে সকালে উঠে বাধা দেয়, এর বিরুদ্ধে তার লড়াইের কথা বর্ণনা করে। মৃত আত্মাকে যাত্রাপথে অনেকগুলো দরজা অতিক্রম করতে হয়। প্রত্যেক দরজা একটি ভিন্ন দেবীর সঙ্গে সংযুক্ত করা, এবং মৃত আত্মাকে সেই বিশেষ চরিত্রের দেবীকে চিনতে হবে। গ্রন্থে ইঙ্গিত করে যে, কিছু লোকেরা এই যাত্রায় সহ্মম হয়, কিন্তু যারা সহ্মম না হয় তাদেরকে একটি অগ্নির হ্রদে ফেলে দেয়া হয়, যেখানে তারা দৈহিক তীব্র যন্ত্রণায় ভুগবে।

"দরজাসমূহের বই" বইটি প্রতীয়মান হয় XVIII রাজবংশের শেষের দিকে এবং একে সাধারণভাবে অন্ত্যোষ্টিক্রিয়ার ঘড়ে অথবা অনেক কবরের প্রথম ঘড়ের স্তম্ভগুলোতে লেখা হয়েছে। যদিও বইটি XX রাজবংশ থেকে XXVI রাজবংশ পর্যন্ত কাঠের শবধার লিপিখাচিত করা হয়।

## শ্রেণিবিন্যাস
আজ "দরজাসমূহের বই"-এর সর্বাপেক্ষা বিখ্যাত প্রসঙ্গটি হচ্ছে মিশরীয়দের মনুষ্যত্বের জাতি ভেদ করণ, তারা রীতিসম্মত চারটি শ্রেণীতে ভাগ করেছে "মিশরীয়", "এশিয়াটিক", "লিবীয়" এবং "নুবিয়ান"। এ গুলো ফুটিয়ে তুলে ধরে পরবর্তী জীবনে ঢুকতে।

নতুন রাজ্যের অনেক কবরসহ, হোরেমহেব থেকে রামসেস VII ফেরাউনদের কবর গুলোতেও গ্রন্থটি এবং চিত্রটি দেখতে পাওয়া যায়। এগুলো সেননেডজেম এর কবরেও দেখতে পাওয়া যায়। সে ছিল দেইর এল-মেদিনা গ্রামের একজন শ্রমিক, চিত্রশিল্পি এবং কারিগর, যে নতুন রাজ্যের ফেরাউনদের কবর গুলো তৈরি করেছে।

## তথ্যসূত্র

## বহিঃসংযোগ
* Sacred texts - Gate

বিষয়শ্রেণী:মিশরীয় পুরাণ
বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ
বিষয়শ্রেণী:নব্য মিশরীয় সাম্রাজ্য
ব্রাজিলের জাতীয় সংগীত

থাম্ব|ব্রাজিল বনাম দক্ষিণ আফ্রিকা ম্যাচের আগে ব্রাজিলিয়ার এস্তাদিও নাসিওনালে ব্রাজিলের জাতীয় সংগীত গাওয়া খেলোয়াড়রা
**[[ব্রাজিল|ব্রাজিলীয়]] জাতীয় সঙ্গীত** () হচ্ছে ১৮২২ খ্রিষ্টাব্দে সুরকার ফ্রান্সিসকো মানুয়েল দা সিলভার সুরকৃত দুই অংশে বিভক্ত একটি সঙ্গীত। ১৯২২ সালে ব্রাজিলের রাষ্ট্রপতি এপিতাসিউ পেসোয়া কর্তৃক জারিকৃত একটি অধ্যাদেশ দ্বারা আনুষ্ঠানিকভাবে এটি ব্রাজিলের জাতীয় সঙ্গীতের স্বীকৃতি পায়। আনুষ্ঠানিক সঙ্গীতটির গীতিকার হচ্ছেন অজোরিউ দুকে-এস্ত্রাদা। তার প্রস্তাবনা অনুসারেই ১৯০৯ সালে বেশকিছু পরিবর্তন সাধনের মাধ্যমে মূল সঙ্গীতটি লিখিত হয়।

## গানের কথা

গানটি দুইটি অংশে বিভক্ত। ব্রাজিলীয় আইন অনুসারে সঙ্গীতের যান্ত্রিক উপস্থাপনার ক্ষেত্রে শুধুমাত্র একটি অংশই বাজানো হবে, কিন্তু কণ্ঠসঙ্গীতের ক্ষেত্রে উভয় অংশই গাইতে হবে। এজন্য দ্বিতীয় অংশটি অধিকাংশ সময়ই (বিশেষ করে খেলাধুলার ক্ষেত্রে) গাইতে শোনা যায় না।

**(*)** উদ্ধৃতি চিহ্নের ভেতরে থাকা অংশগুলি গোসাউভিস জিয়াসের কবিতা *ক্যানসাউঁ দু এজিলিউ* থেকে নেওয়া হয়েছে।

## বহিঃসংযোগ

* Other patriotic songs - Brazilian Government portal website

বিষয়শ্রেণী:জাতীয় সঙ্গীত
বিষয়শ্রেণী:ব্রাজিলের সংস্কৃতি
বিষয়শ্রেণী:ব্রাজিলের জাতীয় প্রতীক
সিম্পল প্ল্যান

**সিম্পল প্ল্যান** একটি কানাডীয় পপ-পাঙ্ক ব্যান্ড। ১৯৯৯ সালে সিম্পল প্ল্যান গঠিত হয়, তবে তখন থেকে আজ অবধি কখনো ব্যান্ডটির লাইন-আপ পরিবর্তন হয়নি। ব্যান্ডটির সদস্যরা হলেন- পিয়েরে বুভার (প্রধান কণ্ঠশিল্পী), জেফ স্টিঙ্কো (প্রধান গিটারিস্ট), সেবাসটিয়েন (রিদম গিটার), ডেভিড ডেস্ট্রোসিয়ার্স (বেস গিটার) এবং চাক কোমিউ (ড্রাম)। সিম্পল প্ল্যান চারটি অ্যালবাম প্রকাশ করেছে: *নো প্যাডস, নো হেলমেটস...জাস্ট বলস* (২০০২), *স্টিল নট গেটিং এনি...*(২০০৪), *সিম্পল প্ল্যান* (২০০৮) এবং *গেট ইওর হার্ট অন!* (২০১১)। এছাড়া দুইটি বহুল বিক্রীত লাইভ অ্যালবাম: *লাইভ ইন জাপান ২০০২* এবং *এমটিভি হার্ড রক লাইভ* (২০০৫)।

## গঠন
১৯৯৬ সালে পিয়েরে বুভার, চাক কোমিউ, ফিলিপ জোলিকার এবং এড্রিয়ান হোয়াইট কর্তৃক রিসেট নামে একটি ব্যান্ড গঠনের মাধ্যমে সিম্পল প্ল্যানের সূত্রপাত। রিসেট কানাডার বিভিন্ন স্থানে এমএক্সপিএক্স, টেন ফুট পোল, ফেস টু ফেস ইত্যাদি ব্যান্ডের সাথে সঙ্গীত পরিবেশন করে। এর মাধ্যমে তারা মোটামুটি খ্যাতি অর্জন করে। তাদের প্রথম অ্যালবাম *নো ওরিস* ১৯৯৯ সালে প্রকাশিত হয়, তখন কোমিউ ব্যান্ড ত্যাগ করে কলেজে পড়ালেখার জন্য। দুই বছর পর সে স্কুল জীবনের বন্ধু জেফ স্টিঙ্কো এবং সেবাসটিয়েন এর দেখা পায়। তারা দুইটি পৃথক ব্যান্ডে ছিল। তারা তিনজন সম্মত হয় একটি ব্যান্ড গঠন করার জন্য। ইতোমধ্যে রিসেট তাদের দ্বিতীয় অ্যালবাম *নো লিমিটস* প্রকাশ করে। ১৯৯৯ এর শেষে কোমিউ এবং বুভার একটী কনসার্টে একে অপরের দেখা পায়। বুভার রিসেট ত্যাগ করে কোমিউ-এর ব্যান্ডে যোগ দেবার জন্যে। রিসেটে ডেস্ট্রোসিয়ার্স বুভারের স্থলাভিষিক্ত হন। কিন্তু ছয় মাস পরে তিনিও রিসেট ত্যাগ করেন।

সিম্পল প্ল্যানের নামকরণের মূল কারণ জানা যায়নি। ব্যান্ডের সদস্যরা বিভিন্ন মতামত দিয়েছেন এ ব্যাপারে। এর মধ্যে অন্যতম হল, তারা ম্যাকডোনাল্ডস বা এরকম কোন ফাস্ট ফুড রেস্টুরেন্টের চাকরি এড়িয়ে যাওয়ার জন্য একটি সাধারণ পরিকল্পনা হিসেবে এই ব্যান্ডটি গঠন করে। তবে খুব সম্ভবত ১৯৯৮ সালের নাটক “এ সিম্পল প্ল্যান” বা পিব্যাল্ডের একটি গান “জাস্ট এ সিম্পল প্ল্যান” থেকে ব্যান্ডটির নামকরণ হয়েছে।

## নো প্যাডস, নো হেলমেটস...জাস্ট বলস (২০০২-২০০৪)
২০০২ সালে সিম্পল প্ল্যান তাদের প্রথম স্টুডিও অ্যালবাম *নো প্যাডস, নো হেলমেটস...জাস্ট হেলমেটস*। এই অ্যালবামের বেশ কয়েকটি গান জনপ্রিয় হয়।

## তথ্যসূত্র

## বহিঃসংযোগ

* অফিশিয়াল ওয়েবসাইট 
* অফিশিয়াল ফ্যান ক্লাব

বিষয়শ্রেণী:কানাডীয় ব্যান্ড
বিষয়শ্রেণী:আটলান্টিক রেকর্ডসের শিল্পী
ফোর্বস ৪০০

**ফোর্বস ৪০০** বা **৪০০ আমেরিকান শীর্ষধনী** () ফোর্বস ম্যাগাজিন কর্তৃক প্রকাশিত একটি তালিকা যাতে আমেরিকার সবচেয়ে সম্পদশালী ৪০০ ধনী ব্যক্তির নাম নীট সম্পদের ভিত্তিতে সাজানো হয়। এই তালিকাটি ১৯৮২ সালে সর্বপ্রথম প্রকাশ করা হয়। প্রতিবছরের সেপ্টেম্বর মাসে এই তালিকটি প্রকাশ করা হয় এবং ২০১০ সালে এর ২৯তম প্রকাশনা উদযাপিত হয়।

## আরো দেখুন
* ফোর্বস ৪০০এর সদসবৃন্দের তালিকা
* সানডে টাইমসে ধনীর তালিকা

## তথ্যসূত্র

## বহিঃসংযোগ
* Official Website
* 2010 List

বিষয়শ্রেণী:আমেরিকানদের তালিকা
বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:উচ্চ সমাজ
ফোর্বস ৪০০-এর সদস্যবৃন্দের তালিকা

ফোর্বস ৪০০, ১৯৮২ সাল থেকে **ফোর্বস ৪০০এর সদসবৃন্দের তালিকা** বার্ষিকভাবে প্রকাশনা করে আসছে। তাদের মধ্যে রয়েছে:

* ফোর্বস ৪০০এর সদসবৃন্দের তালিকা (২০১০), ২০১০ থেকে তালিকা
* ফোর্বস ৪০০এর সদসবৃন্দের তালিকা (২০০৮), ২০০৮ থেকে তালিকা